Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка (“Службен весник на Република Македонија“ бр.124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалба изјавена од К. Т. од Радовиш, поднесена против Министерството за надворешни работи и надворешна трговија, по предметот Барање за пристап до информации од јавен карактер, на 27.01.2025 година, го донесе следното

**Р Е Ш Е Н И Е**

**СЕ ЗАПИРА** постапката по К. Т. од Радовиш, поднесена против Министерството за надворешни работи и надворешна трговија, заведена во Агенцијата под бр.08-20 на 20.01.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

К. Т. од Радовиш, како што е наведено во Жалбата, на 31.12.2024 година поднел Барање за пристап до информации од јавен карактер до Министерството за надворешни работи и надворешна трговија, со кое побарал да му се достави следните информации:

„1. Како вие како Министерство ги коментирате трговските односи со Република Албанија и колку истите се задоволни?

2. На кој начин Министерството планира дополнително да ги зајакне трговските односи со Албанија?

3. Дали имате информација колкава е сумата на увоз и извоз годинава кога станува збор конкретно за Република Албанија?

4. Колку Отворен Балкан помага во подобрување на трговските односи со Албанија и на кој начин?

5. Постои ли одредено поле во трговските односи со оваа земја со кое вие како Министерство сте особено задоволни?“.

Имателот на информации по ова Барање не одговорил во законски предвидениот рок, по што Барателот на информации достави Жалба до Агенцијата, заведена под бр.08-20 на 20.01.2025 година.

Агенцијата, преку е-маил заведен под бр.08-20 од 21.01.2025 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 27.01.2025 година Барателот на информаци до Агенцијата достави е-маил заведен под бр. 08-20, со кој ја извести Агенцијата дека „Ги добив одговорите на Барањето и во оваа прилика ја повлекувам Жалбата.“

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата,

поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**